‘‘తమిళనాడు, తెలుగునాడు ఎంతో ఘనచరిత్ర కలిగినవి. ఇక్కడ వీరపాండ్య కట్టబ్రహ్మణ - అక్కడ అల్లూరి సీతారామరాజు, ఇక్కడ ఎంజీఆర్ - అక్కడ ఎన్టీఆర్.. ఇలా ఎందరో గొప్ప నాయకులు పుట్టిన గడ్డ మనది. ఆంధ్ర విడిపోవడానికి ముందు మనది ఒకే నేల. రాష్ట్రాలు విడిపోయినా మనమంతా ఒక్కటే. మీ ప్రేమ, ఆశీర్వాదం నాకు ఎప్పటికీ కావాలి’’ అని తను పుట్టిన తమిళనాడుపై అభిమానాన్ని చాటుకున్నారు నందమూరి బాలకృష్ణ. చిరిత్రాత్మకమైన తన వందో చిత్రం ‘గౌతమిపుత్ర శాతకర్ణి’ని బాలకృష్ణ తమిళంలో డబ్ చేసిన విషయం తెలిసిందే. తమిళ వెర్షన్కు సంబంధించిన పాటలను సోమవారం రాత్రి చెన్నైలోని కలైవానర్ అరంగంలో ఆవిష్కరించారు. ఈ సందర్భంగా బాలకృష్ణ మాట్లాడుతూ... ‘‘నేను ఇక్కడే పుట్టాను. తమిళనాడు నీరు తాగి పెరిగిన శరీరం నాది. తమిళనాడు నా పుట్టనిల్లులాంటిది. ఆంధ్ర విడిపోవడానికి ముందు మనమంతా ఒకే రాష్ట్రం. మద్రాసు రాష్ట్రమే. నేనూ మీ ఇంటి బిడ్డనే. శాతకర్ణి తమిళ డబ్బింగ్ సినిమా అని నేను చెప్పను. ఎందుకంటే శాతకర్ణి చరిత్రను భారతదేశం మొత్తం తెలుసుకోవాలి. తెలుగు, తమిళం మాత్రమే కాదు, అన్ని భాషల్లోను ఈ సినిమా విడుదల కావాలి. చరిత్రను పిల్లలకు తెలిపే బాధ్యత తల్లిదండ్రులదే. ఈ సినిమాను పిల్లలకి చూపించి, మన చరిత్ర, సంస్కృతిని గొప్పతనాన్ని తెలియజేయాలని కోరుతున్నా. రాజ్యాలన్నింటినీ ఒక్కటి చేసి గ్రీకుల నుంచి దేశాన్ని కాపాడిన తెలుగువాడు ‘శాతకర్ణి’గా నటించడం నా అదృష్టం. ఒక్కో సినిమాకు ఒక్కో కారణం ఉంటుంది. బాపు లేకపోతే ‘శ్రీరామరాజ్యం’ చేసుండేవాడిని కాదు. అమ్మకి గౌరవమిచ్చే ‘శాతకర్ణి’ నా వందో చిత్రం కావడం పూర్వజన్మసుకృతం. ఇందుకు దర్శకుడు క్రిష్కి హృదయపూర్వకంగా కృతజ్ఞతలు చెబుతున్నా. నాన్న పేరుతోనే గుర్తింపునిచ్చే ఈ సమాజంలో అమ్మ పేరుకు గౌరవమివ్వడం గొప్ప విషయం. తల్లి పేరుతో బిడ్డ పేరు చెబుతుంటే.. అమ్మ ఎంత సంతోషిస్తుందో! ఇటువంటి సినిమాలు చేయడానికి ఆనాటి దిగ్గజాలే స్ఫూర్తి. నాన్నగారు, ఇక్కడ పెద్దనాన్న ఎంజీఆర్గారు, చిన్నాన్న శివాజీగారు ఎన్నో గొప్ప పాత్రలు పోషించారు. ‘గౌతమిపుత్ర శాతకర్ణి’ విజయం వెనుక వారి ఆశీస్సులు కూడా ఉండే ఉంటాయి’’ అని అన్నారు. తన తాజా చిత్రం ‘పైసావసూల్’ షూటింగ్ పూర్తయిందని, కేఎస్ రవికుమార్తో చేస్తున్న కొత్త చిత్రం షూటింగ్ త్వరలో కుంభకోణంలో జరుగనుందని బాలకృష్ణ  ఈ సందర్భంగా చెప్పారు. తమిళనాడుకు దూరమై పలు దశాబ్దాలు గడిచినా, భాష రాకపోయినా తమిళ గడ్డపై తమిళంలోనే మాట్లాడేందుకు ప్రయత్నించి బాలకృష్ణ స్థానికుల మన్ననలు పొందారు. తెలుగు నిర్మాతలు సి.కల్యాణ్, కాట్రగడ్డ ప్రసాద్, జవ్వాజి రామాంజనేయులు, చిత్ర నిర్మాతలు నరేంద్ర, ఆర్ఎన్సీ సినిమా రఘునాథ్, చిత్రదర్శకుడు క్రిష్, సంగీత దర్శకుడు చిరంజన్ భట్, తమిళ మాటల రచయిత మరుదభరణి తదితర సినీ ప్రముఖుల సమక్షంలో తమిళ నటుడు కార్తీ ఆడియో సీడీని విడుదల చేయగా, సీనియర్ దర్శకుడు కేఎస్ రవికుమార్ తొలి సీడీని అందుకున్నారు. నాలుగేళ్ల తరువాత బాలకృష్ణ చెన్నైకి రావడంతో నగరంలోని ఆయన అభిమానులు, టీడీపీ కార్యకర్తలు ఈ వేడుకకు భారీగా తరలివచ్చారు. ‘జై బాలయ్య’ అంటూ వారు చేసిన నినాదాలతో వేదిక ప్రాంగణం దద్దరిల్లిపోయింది. హీరో కార్తీ, డైరెక్టర్ కేఎఆస్ రవికుమార్ను వారి తల్లిపేర్లతోనే బాలకృష్ణ పిలవడం సభికులను మరింతగా ఆకట్టుకుంది.
‘‘tamilanadu, telugunaadu entho ghanacharitra kaliginavi. ikkada veerapandya kattabrahmana - akkada alluri sitaramaraju, ikkada mgr - akkada ntr.. ilaa endaro goppa naayakulu puttina gadda manadi. aandhra vidipovadaaniki mundu manadi oke neela. rashtralu vidipoyina manamanta okkate. mee prema, aasiirvaadam naaku eppatiki kavali’’ ani tanu puttina tamilanaadupai abhimaanaanni chaatukunnaaru nandamuri balakrishna. chiritraatmakamaina tana vando chitram ‘goutamiputra saatakarni’ni balakrishna tamilamlo dub chesina vishayam telisinde. tamila versionku sambandhinchina paatalanu somavaram raatri chennailooni kalaivanar arangamlo aavishkarinchaaru. ee sandarbhamgaa balakrishna maatlaadutuu... ‘‘nenu ikkade puttaanu. tamilanadu neeru taagi perigina sareeram naadi. tamilanadu naa puttanillulantidi. aandhra vidipovadaaniki mundu manamanta oke rashtram. madrasu rashtrame. nenuu mee inti biddane. saatakarni tamila dabbing sinima ani nenu cheppanu. endukante saatakarni charitranu bharatadesam mottam telusukovali. telugu, tamilam matrame kaadu, anni bhaashallonu ee sinima vidudala kavali. charitranu pillalaku telipe baadhyata tallidandrulade. ee sinimaanu pillalaki chuupinchi, mana charitra, samskrutini goppatanaanni teliyajeyaalani korutunna. raajyaalannintinii okkati chesi greekula nunchi deshaanni kaapaadina teluguvaadu ‘saatakarni’gaa natinchadam naa adrushtam. okko sinimaaku okko kaaranam untundi. baapu lekapothe ‘sriramarajyam’ chesundevadini kaadu. ammaki gowravamichhe ‘saatakarni’ naa vando chitram kaavadam poorvajanmasukrutam. induku darsakudu krishki hrudayapuurvakamgaa krutagnatalu chebutunna. naanna peruthone gurtimpunicche ee samaajamlo amma peruku gouravamivvadam goppa vishayam. talli paerutho bidda paeru chebutunte.. amma entha santoshistundo! ituvanti cinimaalu cheyadaaniki aanaati diggajale sphurthy. naannagaaru, ikkada peddanaanna engrgoru, chinnanna sivaajeegaaru enno goppa paatralu pooshinchaaru. ‘goutamiputra saatakarni’ vijayam venuka vaari aasheessulu kuudaa unde untaayi’’ ani annaru. tana taja chitram ‘pysavasul’ shooting puurtayindani, ks ravikumaartho chestunna kotta chitram shooting twaralo kumbhakonamlo jaruganundani balakrishna  ee sandarbhamgaa cheppaaru. tamilanaaduku dooramai palu dasaabdaalu gadichina, bhasha rakapoyina tamila gaddapai tamilamlone matladenduku prayatninchi balakrishna sthaanikula mannanalu pondaaru. telugu nirmaatalu si.kalyan, katragadda prasad, javvaji ramanjaneyulu, chitra nirmaatalu narendra, arncy sinima raghunath, chitradarsakudu crish, sangeeta darsakudu chiranjan bhat, tamila maatala rachayita marudabharani taditara cinee pramukhula samakshamlo tamila natudu kaartii audio cdni vidudala cheyagaa, seanier darsakudu ks ravikumar toli cdni andukunnaru. nalugella taruvaata balakrishna chennaiki raavadamtho nagaramloni aayana abhimaanulu, tdp kaaryakartalu ee vedukaku bhariga taralivacchaaru. ‘jai balayya’ antuu vaaru chesina ninaadaalatoe vedika praanganam daddarillipoyindi. heero kaartii, director ks ravikumaarnu vaari talliperlathone balakrishna pilavadam sabhikulanu marintagaa aakattukundi.